Public procurement notice: Contract Notice
Published: 2018-01-10
Buyer: VisitDenmark
Country: DK
Contract type: Services
Procedure: Competitive procedure with negotiation
CPV classification: 72000000 | 72212220 | 72261000: Software support services | 72262000: Software development services | 72267100: Maintenance of information technology software
Submission deadline: 2018-02-08
Award criteria: The most economic tender

Technical requirements: VisitDenmark vil med udbuddet anskaffe udvikling, drift og vedligeholdelse og eventuel videreudvikling af en hjemmeside. Nærmere bestemt ønsker VisitDenmark nyudvikling af hjemmesider, som VisitDenmark stiller til rådighed i Danmark og andre lande. Foruden udvikling skal Leverandøren desuden forestå drift, vedligeholdelse og support af løsningen. Anskaffelsen er beskrevet nærmere i Kontrakten, bilag og underbilag.
Kontrakten etableres for at imødekomme VisitDenmarks ønske om at stille en dynamisk, hurtig, tidssvarende og moderne hjemmeside til rådighed for dens brugere, der understøtter tilgang ved brug af forskellige moderne kanaler. Løsningen skal kunne opfylde brugernes behov for let at få tilgang til information fra VisitDenmark. Endvidere etableres Kontrakten for at opfylde VisitDenmarks behov for selv at kunne tilgængeliggøre indhold.
Hjemmesiden skal støtte op om VisitDenmarks strategi og målsætning om at tiltrække internationale turister til Danmark og skabe rejselyst hos dem. Det er derfor vigtigt, at der skabes et inspirerende univers, der hurtigt kan tilgås og inspirere på alle typer enheder – og som kan vække rejselysten til Danmark hos de besøgende.
VisitDenmarks eksisterende portal er lanceret i juni 2012, har 11 markedsversioner og havde i 2017 12,5 millioner sessioner.
Opdatering og vedligeholdelse af visitdenmark.com er i 2017 flyttet fra markedskontorerne til at ligge hos et centralt team af content managers i København for at sikre bedre synergier på tværs. Det er således en forventning til dette nye site, at indhold og sider let og simpelt kan oversættes fra et sprog til et andet uden tunge arbejdsgange. Det kinesiske site er dog ikke en del af den samlede Løsning og håndteres separat i Kina. Derfor er denne heller ikke omfattet af Løsningen. Markedsversioner, der initialt skal oprettes på denne løsning er: Danmark, Sverige, Norge, Tyskland, Holland, Storbritannien, Italien, Frankrig og International (engelsk .com).
Det skal dog altid være muligt at tilføje nye, da VisitDenmarks markedsprioritering kan ændre sig afhængig af konjunkturer.
VisitDenmark driver i tillæg til visitdenmark.com hjemmesider for en stor del af de danske turistbureauer, -destinationer og -regioner (fx visitaarhus.com og visitcopenhagen.com) som tilrettede kopier af visitdenmark.com – kaldet ASP-løsninger. Der er i alt 100 ASP-løsninger med et samlet antal sessioner på 27 millioner i 2017. Med besøgstallene for visitdenmark.com var der således et samlet antal på 33 millioner sessioner.
Hver ASP løsning kan have flere sprogversioner på forskellige domæner, hvilket gør, at der i dag findes ca. 400 hjemmesider. ASP-løsningerne skal fortsat videreføres i forbindelse med den nye løsning, så denne kan danne grundlag for de lokale turist websites. ASP-løsningerne varierer fra de helt små lokale sites til de store for København og Århus – alle ASP-løsningerne skal derfor have mulighed for at få den samme funktionalitet som visitdenmark.com. Det er kun VisitDenmarks web-ansvarlige, der kan administrere og tilgå alle ASP-løsningerne. De enkelte ASP-løsninger vil kun have tilgang til deres egen ASP-løsning.
Kontrakten opdeles ikke i flere delaftaler, jf. punkt II.1.6), da der er en nær sammenhæng mellem de udbudte ydelser, og da der forventes et tæt samarbejde mellem leverandør og ordregiver, hvor det findes mest hensigtsmæssigt, at den leverandør, som udvikler løsningen også forestår vedligeholdelse og drift heraf samt eventuel videreudvikling. Ligeledes kan der ikke meningsfuldt laves en opdeling af de enkelte opgaver, da det kræver kendskab til de udviklede hjemmesider og vedligeholdelse heraf. Desuden vil en opdeling medføre en risiko i forhold til ansvarsfordelingen mellem leverandørerne.
Endvidere taler økonomiske hensyn for en samlet kontrakt, da der forventes at være besparelser ved selve udbudsprocessen samt ved den efterfølgende kontraktstyring.
Såfremt flere end 3 ansøgere opfylder ordregivers krav til egnethed, udvælger ordregiver de 3 ansøgere, som er bedst egnede til at løse opgaver af den pågældende art. Udvælgelsen vil ske på baggrund af en vurdering af de mest relevante referencer set i forhold til den udbudte opgave, jf. pkt. II.1.4) og II.2.4).
I forbindelse med vurderingen af en virksomheds egnethed til at løfte opgaven, vil ordregiver lægge størst vægt på bred erfaring med udvikling af lignende hjemmesider, hvor ansøger har stået for såvel design, udvikling, drift og vedligeholdelse ved ansøgers besvarelse i ESPD del IV.C samt evt. del V.
Der vil blive lagt vægt på hvor mange af de 5 referencer, som omfatter levering af multisites, ligesom der lægges vægt på størrelsen heraf.
Endvidere vil der blive lagt stor vægt på, at ansøger kan påvise erfaringer med levering af optimerede og hurtige load tider på alle enheder (Mobil, Tablet og Desktop).
Kontrakten indeholder tre optioner på henholdsvis udvikling af integration til CrowdRiff, tilrådighedsstillelse af Google Analytics kompetencer samt på tilrådighedsstillelse af et segmenteringsmodul.